CELEX: 62022CN0013
Language: el
Date: 2022-01-05 00:00:00
Title: Υπόθεση C-13/22: Αίτηση προδικαστικής αποφάσεως την οποία υπέβαλε το Curtea de Apel Piteşti (Ρουμανία) στις 5 Ιανουαρίου 2022 — EF, GH, IJ κατά KL

10.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 191/9
            
         
      Αίτηση προδικαστικής αποφάσεως την οποία υπέβαλε το Curtea de Apel Piteşti (Ρουμανία) στις 5 Ιανουαρίου 2022 — EF, GH, IJ κατά KL
      (Υπόθεση C-13/22)
      (2022/C 191/12)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Piteşti
      
         Διάδικοι στην υπόθεση της κύριας δίκης
      
      
         Εκκαλούντες: EF, GH, IJ
      
         Εφεσίβλητος: KL
      
         Προδικαστικά ερωτήματα
      
      
                  1)
               
               
                  Έχει η αρχή της ανεξαρτησίας των δικαστών, η οποία κατοχυρώνεται στο άρθρο 19, δεύτερο εδάφιο, παράγραφος 1 ΣΕΕ, σε συνδυασμό με το άρθρο 2 ΣΕΕ και το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, την έννοια ότι αντιτίθεται σε εθνική διάταξη όπως το άρθρο 148, παράγραφος 2 του Συντάγματος της Ρουμανίας, όπως αυτό ερμηνεύθηκε από το Curtea Constituțională (Συνταγματικό Δικαστήριο) στην απόφασή του 390/2021, κατά την οποία τα εθνικά δικαστήρια δεν έχουν την εξουσία να εξετάσουν τη συμβατότητα με τις διατάξεις του δικαίου της Ευρωπαϊκής Ένωσης εθνικής διατάξεως η οποία κρίθηκε ως συνταγματική με απόφαση του Curtea Constituțională;
               
            
                  2)
               
               
                  Έχει η αρχή της ανεξαρτησίας των δικαστών, η οποία κατοχυρώνεται στο άρθρο 19, δεύτερο εδάφιο, παράγραφος 1 ΣΕΕ, σε συνδυασμό με το άρθρο 2 ΣΕΕ και το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, την έννοια ότι αντιτίθεται σε εθνική διάταξη όπως το άρθρο 99, στοιχείο ș, του ρουμανικού νόμου 303/2004 περί καταστάσεως δικαστικών και εισαγγελικών λειτουργών, η οποία καθιστά δυνατή την κίνηση πειθαρχικής διαδικασίας και την επιβολή πειθαρχικών κυρώσεων σε δικαστή λόγω μη συμμορφώσεως με απόφαση του Curtea Constituțională (Συνταγματικού Δικαστηρίου), σε περίπτωση που αυτός καλείται να αναγνωρίσει την υπεροχή του δικαίου της Ευρωπαϊκής Ένωσης έναντι του σκεπτικού αποφάσεως του Curtea Constituțională, ήτοι σε εθνική διάταξη που στερεί από τον εν λόγω δικαστή την εξουσία να εφαρμόζει κατά προτεραιότητα απόφαση του Δικαστηρίου της Ευρωπαϊκής Ένωσης;